Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: A jelentés a pénzmosás megelõzésérõl és megakadályozásáról szóló 2003. évi XV. törvény (a továbbiakban:
Paragraph Index: 689

10.A KOCKÁZATVÁLLALÁS A jelentés célja A jelentõtáblát a hitelintézet tevékenységében az adósokhoz kapcsolódó koncentrált kockázatok felméréséhez és egyben a Hpt. 79. § betartásának ellenõrzéséhez kell kitölteni. A nagykockázatra vonatkozó korlátozásokat a Magyar Fejlesztési Bank Rt. (MFB) esetében a 2001. évi XX. törvény, a Magyar Export-Import Bank Rt. (Eximbank) esetében a 1994. évi XLII törvény elõírásaiban foglalt eltérésekkel kell értelmezni. A jelentés kitöltése A jelentésben az ügyfelekkel, ügyfélcsoportokkal szembeni összes kockázatvállalást (követeléseket, hiteleket, részesedéseket stb.) kell részletezni Az ügyfelek között a hitelintézeteket is fel kell tüntetni, függetlenül attól, hogy mint adósok, vagy mint betételhelyezõk (hitelnyújtók) szerepelnek. Az adósokat tételesen, név szerint, a törzsszám és Kódjel feltüntetésével kell felsorolni. A Kódjel oszlopba az ország – MNB által is használt – kódjelét kell tenni külföldiek esetében. Külön jelentésekben (10.B, 10.C) kell a tulajdoni kapcsolatban álló vállalkozások, személyek kockázatvállalásait kimutatni, amelyek a hitelintézetben részesedéssel, bármilyen érdekeltséggel (csoporttag, anya-, vagy az anya leányvállalata, vezetõi kapcsolat) rendelkeznek, illetve amelyekben a hitelintézet befolyásoló részesedésû tulajdonos (befektetések). Amennyiben a hitelintézetnek adós (Hpt. szerinti) ügyfélcsoportról kell adatokat közölnie, akkor az Adós, Törzsszám és Kódjel oszlopban szereplõ adatokat az anyavállalat vagy a fõadós (legnagyobb adósságot megtestesítõ ügyfél) adatainak megfelelõen kell szerepeltetni. Ügyfél (adós)-csoportnál a csoporttagok adatait összesítetten kell kimutatni, az összesített adatot tartalmazó sort követõen soronként részletezni kell az egyes csoporttagokra vonatkozó információkat. E felsorolás az anyavállalat, vagy fõadós egyedi adatait, a vele szembeni kockázatvállalást, a következõ sorokban a csoportba tartozó további ügyfeleknek, (vállalkozásoknak) az egyedi adatait kell részletesen feltüntetni. 2005/171/II. szám Bankcsoporttagként, illetve pénzügyi vállalkozásként, továbbá befektetési vállalkozásként csak az a vállalkozás vehetõ figyelembe, amelyet bejelentettek, illetve a Felügyelet engedélyezett. A 10.A Kockázatvállalásra vonatkozó tábla 1. Összesen sora – a mérleg és mérlegen kívüli tételekkel kapcsolatos egyezõség érdekében – egyenlõ a 2. sorban a tulajdonosi kapcsolatú (10.B táblában részletezett), a 3. sorban a befektetésekhez kapcsolódó (10.C táblában részletezett) összesített kockázatvállalások, illetve a 4. Nem részletezettek összesen sor, valamint a 01. sortól felsorolt adósok adatainak összegzésére szolgáló 5. Részletezettek összesen sor együttes összegével. A 4. Nem részletezettek összesen sorban a 01. sortól kezdõdõ részletezõ sorokban fel nem sorolt adósokat – az egyezõség érdekében – összevontan kell kimutatni. A részletezõ sorokban nem kell az MNB-vel, illetve az állammal (központi költségvetéssel) szembeni követeléseket (beleértve az állami, MNB értékpapírokat is) külön kimutatni, azokat a nem részletezettek között kell szerepeltetni. Az 5. Részletezettek összesen sorban a 01. sortól kezdõdõ részletezõ sorokban felsorolt adósokat összevontan kell kimutatni. A 01. sortól – folyamatosan – egyenként fel kell sorolni azt az 50 (szövetkezeti hitelintézeteknél 25) legnagyobb adóst (ügyfelet, ügyfélcsoportot, ideértve a hitelintézetet is), amelyekkel szemben a hitelintézet összes kockázatvállalása (követelés, kötelezettség, részesedés stb.) teljes értéken a legnagyobb, beleértve a más hitelintézetnél elhelyezett betéteket, nostro-számlákat is. A lista az 50 (ill. 25) legnagyobb adós (ügyfél, ügyfélcsoport) adatain túlmenõen tartalmazza az egyes ügyfélcsoportba tartozó ügyfelek adatainak részleteit is. Az ügyfelek (csoportok) felsorolásánál az összes kockázatvállalásnak (az értékvesztés, céltartalékkal csökkentett) nettó értékének csökkenõ sorrendjét kell figyelembe venni függetlenül attól, hogy a követelések nagykockázati limit alá tartozó értéke minimális vagy nulla. Az MFB és az Eximbank esetében a nagykockázatra elõírt korlátokat a vonatkozó jogszabályoknak megfelelõen kell figyelembe venni. A sorok száma nem korlátozott. A lakás-takarékpénztáraknak nem kell az egyedi tételes felsorolást alkalmazni csak abban azon ügyfelek esetében, akikkel szemben a követelésállomány a legnagyobb és meghaladja a tíz millió forintot. A szövetkezeti formában mûködõ hitelintézetek esetében azt a 25 ügyfelet kell felsorolni, amelyekkel szemben a hitelintézeti kockázatvállalás együttes – és korrekció nélküli – összege a legnagyobb. A legnagyobb adósokat a velük szemben fennálló teljes követelésállomány együttes összegének csökkenõ sorrendjében kell felsorolni. Amennyiben az 50, illetve 25 legnagyobb adós között nem kerül felsorolásra minden olyan ügyfél, akivel szemben a hitelintézet kockázatvállalása korrigált nettó értéken (a kivételek, illetve a súlyozás figyelembevételével) az SZT 10%-át eléri, vagy meghaladja, akkor a felsorolást folytatni kell mindaddig, amíg az összes ilyen nagykockázat vállalás kimutatásra nem kerül. Kockázatvállalás a Hpt. által meghatározott ügyletek, beleértve a részesedéseket, illetve a bankközi kapcsolatokat is. A kockázatvállalás szempontjából nem jelent kivételt és nem tekinthetõ szociális céllal adottnak a munkavállalók részére kedvezményes kamatozással vagy feltételekkel nyújtott munkáltatói kölcsön. Abban az esetben, ha a hitelintézetnek az ügyfél felé többféle kintlévõsége, valamint függõ és jövõbeni kötelezettsége van, akkor ezeket a tábla megfelelõ oszlopában jellegük szerint csoportosítva összevontan, a határidõs kötelezettségeket pedig külön oszlopban kell szerepeltetni. A mérlegben szereplõ eszközöket könyv szerinti, a függõ és jövõbeni kötelezettségeket nyilvántartási értéken kell számba venni. A részletezõ oszlopokban az ügyfelekkel szembeni követeléseket (beleértve bankközi számlabetéteket is), illetve eszközöket könyv szerinti értéken kell kimutatni. A függõ és jövõbeni kötelezettségeket nyilvántartási értéken a határidõs ügyleteket kötési értéken vagy elvi fõösszegen kell kimutatni. A függõ és jövõbeni kötelezettségekre képzett céltartalékokat összesítve külön oszlopban kell szerepeltetni. A kockázatvállalásnak nem minõsülõ, illetve kivételnek számító, ezért levonandó tételekre (fedezetekre, biztosítékokra stb.) vonatkozóan a hitelintézetnél elkülönített nyilvántartásnak rendelkezésre kell állni, amelyek alapján a kivételekre vonatkozó, illetve a Hpt. elõírására hivatkozó oszlopok kitölthetõk. A konzorciálisan, illetve lebonyolításra nyújtott hiteleknél a Kockázatvállalás táblában való részletezés során a vállalkozás neve után a kódjel oszlopban „ko” jelet kell feltüntetni. A konzorciális (szindikált) hiteleket, illetve a vállalt kötelezettségeket a konzorcium-szervezõnek (lebonyolítónak) – ennek a táblának külön mellékletként az általa vezetett nyilvántartás szerint – ügyfelenként (vállalkozásonként) a részt vevõ hitelintézetek név szerinti felsorolásával és az általuk nyújtott összegek feltüntetésével részletezni kell. Ez vonatkozik arra az esetre is, amennyiben, mint lebonyolító a hitelintézetektõl a hitel összegét már megkapta, de a hitelfelvevõ vállalkozás részére még nem utalta át, feltüntetve a hitelfelvevõ vállalkozás nevét. Az d) Lejárattól eltelt idõ oszlopban a legrégebben lejárt adósságtól eltelt napok számát kell a megfelelõ soron feltüntetni. Az e) Ügyfélminõsítés oszlopban az adósminõsítés kódját kell az adott adósra vonatkozóan megadni a hitelintézet minõsítési rendszerétõl függõen. 2005/171/II. szám A részletezõ f1)–f5) oszlopokban az ügyfelekkel szembeni követeléseket (beleértve bankközi, és számlabetéteket is), illetve eszközöket nettó értéken kell kimutatni. Ezekben a kockázatvállalásokban a kereskedési könyv alá tartozó tételek összegei nem szerepelhetnek. Az értékpapírokra vonatkozó oszlopban – az FM eszközcsoportokban szereplõ tételek közül – az értékpapírokat a részvények, részesedések nélkül kell kimutatni. A forgatási célú értékpapírok között a kereskedési könyvben szereplõ tételeket nem lehet szerepeltetni. A Vagyoni részesedés oszlopban kell az összes részesedést (kereskedelmi, befektetési célú, valamint a vagyoni érdekeltségeket, részvényeket, részesedéseket, üzletrészeket) feltüntetni a Hpt. 2. sz. melléklet III. fejezetének

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes